# Direcció general d'Anàlisi Macroeconòmica

La Direcció general d'Anàlisi Macroeconòmica (fins 2018 Direcció general d'Anàlisi Macroeconòmica i Economia Internacional) és un òrgan de gestió de la Secretaria d'Estat d'Economia i Suport a l'Empresa del Ministeri d'Economia i Empresa.

## Funcions

La Direcció general exerceix les funcions que l'encomana l'article 6 del Reial decret 531/2017:
* L'elaboració de previsions macroeconòmiques oficials relatives a l'economia espanyola.
* L'elaboració de previsions sobre els principals indicadors de conjuntura de l'economia espanyola.
* La redacció d'informes de riscos sobre l'economia espanyola, que recullin i quantifiquin adequadament tant aquells d'origen global com a domèstics.
* La formulació de previsions sobre la zona euro i altres economies rellevants en la definició de l'entorn internacional de l'economia espanyola.
* El desenvolupament i l'adaptació d'instruments quantitatius orientats a la previsió econòmica, de manera especial models economètrics tant univariables com multivariants.
* La representació espanyola en els Grups de Previsions a curt termini de la Unió Europea i de l'OCDE.
* La interlocució amb els principals organismes i fòrums internacionals en matèria de previsions econòmiques.
* La realització d'estudis de caràcter estructural sobre l'economia espanyola, en particular sobre els seus principals desequilibris macroeconòmics.
* L'anàlisi d'impacte macroeconòmic de la política econòmica, així com la participació en la definició de l'estratègia econòmica des del punt de vista de les polítiques macroeconòmiques.
* La preparació de projectes normatius en les matèries de competència del centre directiu.
* L'estudi de la incidència regional de les directrius de política econòmica i de l'evolució de les divergències macroeconòmiques territorials.
* L'estudi de les principals tendències a mitjà i llarg termini de l'economia espanyola, en particular del seu creixement potencial, despesa en envelliment i anàlisi de sostenibilitat del deute.
* El desenvolupament i l'adaptació d'instruments quantitatius orientats a l'anàlisi estructural i la simulació.
* La representació d'Espanya, en temes econòmics, davant l'Organització de Cooperació i Desenvolupament Econòmic i en particular, en el seu Comitè de Política Econòmica, sense perjudici de l'estipulat en el paràgraf f).
* La representació d'Espanya en el Comitè de Política Econòmica de la Unió Europea i en els seus grups de treball.
* El manteniment i explotació de bases de dades d'indicadors econòmics a nivell regional, nacional i internacional.
* L'elaboració de les operacions estadístiques assignades pel Pla Estadístic Nacional a la Secretaria d'Estat d'Economia i Suport a l'Empresa, així com la interlocució amb el Institut Nacional d'Estadística en el desenvolupament del Pla Estadístic Nacional en les matèries de competència de la Direcció general d'Anàlisi Macroeconòmica i Economia Internacional i la proposta de noves operacions o la millora de les existents.
* El desenvolupament i adaptació d'instruments quantitatius apropiats per al seguiment de la conjuntura econòmica.
* L'elaboració periòdica de notes i informes sobre la conjuntura econòmica nacional i internacional, des d'una perspectiva global i de sectors econòmics i institucionals.
* L'anàlisi i seguiment de l'evolució econòmica de les principals economies estrangeres i de les polítiques macroeconòmiques que apliquin.
* La participació en l'elaboració i coordinació del programa de treball que ha de desenvolupar la xarxa d'Oficines Econòmiques i Comercials en matèria de seguiment de l'activitat i la política econòmica, en col·laboració amb la Secretaria d'Estat de Comerç.
* L'estudi de la incidència de les variacions de preus autoritzats.
* La representació permanent i la coordinació de la política d'Espanya en el Grup del Banc Mundial i davant tots els bancs de desenvolupament i altres fons multilaterals gestionats pels mateixos.
* La negociació, tramitació i gestió de les contribucions a fons multidonants, fons multilaterals, fons d'assistència tècnica, fons de capacitació i altres aportacions a institucions financeres multilaterals, així com aquelles destinades a la promoció de la participació de professionals espanyols en el personal d'aquestes institucions, sense perjudici de les competències atribuïdes a altres departaments ministerials i, en concret, les previstes en l'article 2.1.d) i desenvolupades en els articles 5 i 10 de la Llei 36/2010, de 22 d'octubre, del Fons per a la Promoció del Desenvolupament.
* La representació permanent i coordinació de la política d'Espanya davant les institucions financeres d'àmbit europeu, exceptuant el Banc Europeu d'Inversions.

## Estructura

De la Direcció general depenen els següents òrgans:
* Subdirecció General d'Anàlisi Conjuntural i Previsions Econòmiques.
* Subdirecció General d'Anàlisi Macroeconòmica i Coordinació Internacional.
* Subdirecció General d'Institucions Financeres Multilaterals.

## Titulars

* Pilar Mas Rodríguez (2018-)
* Direcció general d'Anàlisi Macroeconòmica i Economia Internacional
* Pilar Mas Rodríguez (2016-2018)
* Jorge Dajani González (2014-2016)
* Alberto Soler Vera (2012-2014)
* Álvaro Sanmartín Antelo (2008-2009)

## Referències

* ↑ Estructura y Competencias al web del Ministeri
* ↑ «Real Decreto 531/2017, de 26 de mayo, por el que se desarrolla la estructura orgánica básica del Ministerio de Economía, Industria y Competitividad; se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales; y se modifican los Estatutos de entidades del Departamento que tienen la condición de medio propio para adaptar su denominación a lo dispuesto en la Ley 40/2015, de 1 de octubre.» (en castellà). [Consulta: 25 setembre 2017].
El contingut d'aquest article incorpora material publicat al Butlletí Oficial de l'Estat, que es troba al domini públic de conformitat al que es disposa en l'article 13 de la Llei de Propietat Intel·lectual espanyola.